Az 1990-es évektől kezdődően a Francia válogatott meghatározó csapattá vált. Az 1992-es olimpián bronzérmet szereztek. Ez a helyezés népszerűvé tette a sportágat Franciaországban. Egy évvel az olimpiai bronz után az 1993-as világbajnokságon a döntőben szenvedtek vereséget az Orosz válogatott ellen, 1995-ben viszont már a dobogó legfelső fokára álltak, mivel az Izlandon rendezett világbajnokságon legyőzték Horvátországot a döntőben. A következő világbajnoki trófeára egészen 2001-ig kellett várni. Ekkor hazai pályán szerezték második világbajnok címüket.